Un tânăr din Piatra-Neamţ a cedat psihic, după ce și-a pierdut și ultimul ban la păcănele. Supărat că aparatul nu-i dă nimic bun, l-a fărâmat acolo, pe loc, după care a plecat.

În scurt timp, acesta s-a întors înarmat cu o rangă și a început să se răzbune pe toate, pe rând, sub privirile angajaților, care priveau înlemniți, fără reflexe.

Polițiștii confirmă evenimentul și precizează că au reţinut o persoană, care se afla deja sub control judiciar, sub aspectul comiterii infracţiunilor de distrugere şi tulburarea ordinii şi liniștii publice.